ร้านกาแฟเปิดใหม่สดๆ ร้อนๆ ใจกลางสยามสแควร์ ชื่อร้าน Money Cafe เห็นว่าเป็นร้านจำนำสินค้าแถวปิ่นเกล้าค่ะ มาเปิดคาเฟ่ที่สยามซอยสาม
ด้านในก็จะมีขายสินค้าอย่างกระเป๋าด้วยแหละ บรรยากาศเรียบหรูดีค่ะ น่านั่งดี ด้านในสุดของร้านก็จะเป็นคอฟฟีบาร์
ได้ลองสองเมนู คือ Iced Americano Gold (110 บาท) กับ Signature Chocolate Mint (120 บาท) ตัวกาแฟดำใช้ได้เลยล่ะ เรียกได้ว่าถ้ามาสยามอยากกินกาแฟที่ดีหน่อยร้านนี้ก็ช่วยได้เยอะเลย ส่วนช็อกโกแลตมินต์ก็เข้มข้นดีแต่ก็ไม่ได้เข้มขนาดนั้น มีกลิ่นเย็นๆ ของมินต์ ช่วยเพิ่มความสดชื่น ชอบตรงที่หวานไม่ค่อยมากนี่แหละ
จุดเด่นของเครื่องดื่มร้านนี้คือ การใช้แผ่นทองแปะที่ใบมินต์ ดูมีความแกรนด์สมชื่อร้านเลย55555